***Prijedlog***

**GRAD ZAGREB,** Trg Stjepana Radića 1, Zagreb, OIB: 61817894937, što ga zastupa gradonačelnik Milan Bandić, dipl.politolog,

**ZAGREBAČKA ŽUPANIJA,** Ulica grada Vukovara 72/V, Zagreb, OIB: 074132269553, što ju zastupa župan mr.sc. Stjepan Kožić,

i

**ZAGREBAČKI CENTAR ZA GOSPODARENJE OTPADOM d.o.o.**, Zagreb, Savska 41, OIB: 74149875115, što ga zastupa direktor Igor Zgomba, dipl.oec.

(u daljnjem tekstu: potpisnici Sporazuma)

sklapaju

**SPORAZUM**

**o suradnji na pripremi projekta „Centar za gospodarenje otpadom Zagreb“**

**Članak 1.**

Potpisnici Sporazuma suglasno utvrđuju da:

* je Vlada Republike Hrvatske, na sjednici održanoj 28. listopada 2014, prihvatila Sporazum o partnerstvu između Republike Hrvatske i Europske komisije za korištenje EU strukturnih i investicijskih fondova za rast i radna mjesta u razdoblju 2014.-2020. kojim se opisuje na koji će način Hrvatska pristupiti ispunjavanju zajedničkih ciljeva Strategije Europa 2020., uz pomoć sredstava iz proračuna Europske unije koja su joj dodijeljena kroz višegodišnji financijski okvir za programsko razdoblje 2014.-2020.,
* je donesen Zakon o uspostavi institucionalnog okvira za provedbu europskih strukturnih i investicijskih fondova u Republici Hrvatskoj u financijskom razdoblju 2014.-2020. (Narodne novine 92/14),
* se Operativnim programom Konkurentnost i kohezija 2014. - 2020. (OPKK) procjenjuje da je postojeći sustav gospodarenja otpadom ekološki neprihvatljiv i neodrživ, obilježen nedostatnim postrojenjima za gospodarenje otpadom, visokim udjelom komunalnog/biorazgradivog otpada koji se odlaže na odlagališta otpada i niskim udjelom recikliranja iz komunalnog otpada,
* je donesen Plan gospodarenja otpadom u Republici Hrvatskoj za razdoblje 2017.-2022. godine (Narodne novine 3/17),
* je Odlukom Vlade Republike Hrvatske o implementaciji Plana gospodarenja otpadom u Republici Hrvatskoj za razdoblje 2017. – 2022., Klasa: 022-03/17-04/191, Urbroj: 50301-25/25-17-2 od 25. svibnja 2017., utvrđena obveza Grada Zagreba i Zagrebačke

županije da zajednički pripreme i realiziraju projekt Centra za gospodarenje otpadom Zagreb (u daljnjem tekstu: CGO Zagreb).

* je zaključkom Gradske skupštine Grada Zagreba (Službeni glasnik Grada Zagreba..)
* je zaključkom Županijske skupštine Zagrebačke županije ( Glasnik Zagrebačke županije ….)

**Članak 2.**

Predmet ovog Sporazuma je zajednička priprema ProjektaCGO Zagreb za sufinanciranje sredstvima EU.

**Članak 3.**

Priprema projekta CGO Zagreb uključuje izradu sljedeće studijsko-projektne dokumentacije:

* studiju izvedivosti,
* studiju utjecaja na okoliš,
* idejni projekt centra za gospodarenje otpadom,
* projektnu prijavu za EU sufinanciranje,
* idejni i glavni projekti pretovarnih stanica na području Grada Zagreba i Zagrebačke županije
* natječajnu dokumentaciju za usluge, radove i nabavu potrebne opreme za centar za gospodarenje otpadom
* natječajnu dokumentaciju za usluge, radove i nabavu potrebne opreme za pretovarne stanice na području Grada Zagreba i Zagrebačke županije

Provedba projekta uključuje izgradnju centra za gospodarenje otpadom s pripadajućim pretovarnim stanicama na području Grada Zagreba i Zagrebačke županije, kao i pružanje svih usluga i nabave opreme predviđene Studijom izvedivosti.

**Članak 4.**

Potpisnici Sporazuma utvrđuju da će nositelj izrade studijsko-projektne dokumentacije iz članka 3. stavka 1. ovog Sporazuma biti Zagrebački centar za gospodarenje otpadom d.o.o.

Grad Zagreb i Zagrebačka županija će osigurati sve potrebne podloge, dokumentaciju i podršku u pripremi projekta CGO Zagreb vezane za gospodarenje otpadom na njihovom području.

**Članak 5.**

Potpisnici Sporazuma su suglasni da će gradonačelnik Grada Zagreba imenovati Projektni tim za prihvaćanje projektnog zadatka i koordinaciju aktivnosti izrade dokumentacije iz članka.3 stavka 1. ovog Sporazuma.

Potpisnici Sporazuma suglasni su da se Projektni tim sastoji od 5 (pet) članova od kojih 2 (dva) predstavnika Grada Zagreba, 2 (dva) predstavnika Zagrebačke županije i 1 (jedan) predstavnik Zagrebačkog centra za gospodarenje otpadom d.o.o.,

Radom Projektnog tima koordinirat će predstavnik Zagrebačkog centra za gospodarenje otpadom d.o.o.

Potpisnici Sporazuma utvrđuju da će članove Projektnog tima iz stavka 2. ovog članka imenovati u roku od 15 dana od potpisivanja ovog Sporazuma.

Projektni tim odluke donosi jednoglasno.

**Članak 6.**

Potpisnici Sporazuma utvrđuju da će se Centar za gospodarenje otpadom nalaziti na području Grada Zagreba te da će se sadržaj i tehnologija obrade i način zbrinjavanja otpada unutar centra definirati studijom izvedivosti.

Pretovarne stanice projektirat će se na području Grada Zagreba i Zagrebačke županije, a točan broj, veličina, makro i mikro lokacija pretovarnih stanica definirat će se studijom izvedivosti.

**Članak 7.**

Studiju izvedivosti moraju prihvatiti Gradska skupština Grada Zagreba i Županijska skupština Zagrebačke županije.

**Članak 8.**

Potpisnici Sporazuma utvrđuju da će se po izradi i prihvaćanju studijsko-projektne dokumentacije, odnosno po završetku postupka odobrenja projekta za EU sufinanciranje, odmah započeti provedbom projekta CGO Zagreb, što će se regulirati posebnim Sporazumom.

|  |
| --- |
| Nakon sklapanja Sporazuma o provedbi projekta CGO Zagreb provest će se statusna promjena pripajanja trgovačkog društva Gospodarenje otpadom Zagrebačke županije d.o.o., Zagreb, Ulica grada Vukovara 72/V, MBS: 080736935, OIB: 76916259143, trgovačkom društvu Zagrebački centar za gospodarenje otpadom d.o.o. Zagreb, Savska 41, MBS:080888894, OIB: 74149875115, sukladno odredbama Zakona o trgovačkim društvima. |
|  |

**Članak 9.**

Priprema studijsko-projektne dokumentacije iz članka 3. stavka 1. ovog Sporazuma prihvatljiv je trošak za financiranje iz OPKK 2014-2020 sukladno Pravilniku o prihvatljivosti izdataka za projekte Operativnog programa Konkurentnost i kohezija u financijskom razdoblju 2014.-2020 (Narodne novine 143/14) i Općim uvjetima koji se primjenjuju na projekte financirane iz europskih strukturnih i investicijskih fondova u financijskom razdoblju 2014.–2020.

Omjer financiranja implementacije iz članka 3. stavka 2. definirati će se studijom izvedivosti nakon što se utvrdi mogući udio EU sufinanciranja, a sve u odnosu na omjer količine miješanog komunalnog otpada Zagrebačke županije i ukupnog kapaciteta za obradu miješanog komunalnog otpada CGO-a Zagreb.

**Članak 10.**

Cijena obrade miješanog komunalnog otpada bit će ista za područje Grada Zagreba i Zagrebačke županije.

**Članak 11.**

Eventualne sporove ugovorne će strane rješavati sporazumno, a u slučaju nemogućnosti postizanja sporazumnog rješenja, stvarno nadležni sud uZagrebu.

**Članak 12.**

Sporazum se smatra sklopljenim kada ga potpišu ovlašteni predstavnici potpisnika Sporazuma.

**Članak 13.**

Ovaj je Sporazum sačinjen u 6 (šest) istovjetnih primjeraka od kojih svaka potpisnica Sporazuma zadržava po 2 (dva).

U Zagrebu,\_\_\_\_\_\_\_\_\_\_\_\_\_\_\_\_2017. godine.

|  |  |
| --- | --- |
| ZA GRAD ZAGREB  GRADONAČELNIK  Klasa:  Broj: | Milan Bandić, dipl. politolog |
| ZA ZAGREBAČKU ŽUPANIJU  ŽUPAN  Klasa:  Broj: | Mr.sc. Stjepan Kožić, dip.ing. |
| ZA ZAGREBAČKI CENTAR ZA GOSPODARENJE OTPADOM d.o.o.  DIREKTOR  Klasa:  Broj: | Igor Zgomba, dipl.oec. |